שלמה ויסבליט

שלמה ויסבליט (24 בנובמבר 1930 – 8 באוקטובר 2021) היה איש חינוך, חוקר, כותב ומרצה בתחומי התנ"ך, היהדות, השירה העברית ומחשבת ישראל.

ביוגרפיה
שלמה ויסבליט נולד בגרמניה. עלה לארץ ישראל עם משפחתו בשנת 1934, לאחר עליית הנאצים לשלטון. למד בבית הספר תחכמוני וגימנסיה מוריה. התגייס לפלמ"ח בגיל 17. למד באוניברסיטה העברית בירושלים. את עבודת הדוקטורט שלו עשה על דרכו של הרנ"ק ("מורה נבוכי הזמן") בפרוש המקרא וההיסטוריה היהודית: לשונו וסגנונו.

שימש מורה למקרא, תלמוד ולשון בגימנסיה הרצליה במשך עשרים וחמש שנה. שימש כמרצה במכללת בית-ברל ומכללות נוספות. כמו כן שימש כעורך כתב העת "מחקרי-חג" מטעם המרכז לחקר מועדי ישראל מכללת בית ברל.
היה יועץ מדעי לספרי הוראה, ועורך לשוני. בין היתר ערך לשונית של הספרים "נצנוצי אורות" מאת הרב משה בן-ציון הלוי אושפיזאי, על ספר אורות לראי"ה.

ויסבליט הרבה להרצות בפני הציבור הרחב, בתחומי עיסוקיו הרבים.
מאמריו כונסו באכסניות שונות, כגון בית מקרא, מחניים, האומה, ובאוספי מחקרים בתחומי המקרא השירה העברית ומחשבת ישראל. חלק ממאמריו תורגמו לשפות נוספות בהם אנגלית, רוסית וצרפתית. נמנה בין כותבי "האנציקלופדיה לשבת וחג" מאת יואל רפל.

היה נשוי למרתה, אב לבן ולבת.</big>

חיבוריו

ספרים
דרכים בפרשנות הפילוסופית היהודית למקרא, הוצאת תגא, תל אביב, 1985.
 הוראת המקרא בעזרת המילון, יחד עם מנחם צבי קדרי, הוצאת אור-עם, תל אביב, 1993.
 סוגיות בתנ"ך, (אסופת מאמרים), הוצאת החברה לחקר המקרא בישראל, תל אביב, 2007.

מאמרים (רשימה חלקית)

קישורים חיצוניים 
 
 
 אתר הפלמ"ח - שלמה ויסלביט
  Abstract - Rabbi Nachman Krochmal and His Approach to the Interpretation of the Bible and Jewish-History, His Language and Style- Schlomo Weissblueth

הערות שוליים

ישראלים שנפטרו ב-2021
ישראלים ילידי גרמניה
אנשי העלייה החמישית
לוחמי הפלמ"ח
בוגרי בית הספר תחכמוני (תל אביב)
בוגרי גימנסיה מוריה]
בעלי תואר דוקטור מהאוניברסיטה העברית בירושלים
סגל גימנסיה הרצליה
סגל המכללה האקדמית בית ברל
אנשי חינוך ישראלים
חוקרי מקרא ישראלים
חוקרי יהדות ישראלים
חוקרי מחשבת ישראל
ישראלים שנולדו ב-1930